Studium Generále

A Corvinus egyetem ingyenes felvételi előkészítője

<https://www.studiumgenerale.net/>

Studium Generale - Beugró jelentkezés - 2020/2021

Kedves Érdeklődő!  
  
Szeretettel köszöntünk jelentkezési felületünkön, amin a Studium Generale 2020/2021-es tanév Beugró tesztjére és egyúttal az oktatáson való részvételre is leadhatod szándékodat!  
  
A tanév már elkezdődött, és hiszed, vagy sem, az érettségi vizsgák már nincsenek olyan messze (mint szeretnéd). Szerintünk már végtelen helyről hallottad - úgyhogy tőlünk sem lesz idegen - hogy "nem lehet időben elkezdeni" a felkészülést, de megnyugtatunk azért még van időd!  
  
Nem csak az számít, hogy mikor és mennyi időt szánsz a készülésre, de az is, hogy hogyan.  
  
Ebben szeretnénk Neked segíteni és annyit már elmondhatunk, hogy azzal, hogy ezeket a sorokat olvasod, már többet tettél a sikeres érettségiért és felvételiért, mint sok társad!  
  
Mi az a Studium Generale?  
  
A Studium Generale, vagy röviden SG a Budapesti Corvinus Egyetem hivatalos, ingyenes érettségi előkészítője, ahol mi, egyetemi hallgatók önkéntesen biztosítjuk évi közel másfél-kétezer **tizenegyedikes és végzős középiskolás számára** a felkészítést szombati szemináriumi oktatás, valamint online oktatás (E-learning) keretein belül.  
  
Mi az SG-nél három tantárgyat tanítunk: Matematikát, Történelmet és Közgazdaságtant.  
  
Oktatásunkról, és számos egyéb általunk kínált lehetőségről a [www.studiumgenerale.net/elokeszito/](https://www.google.com/url?q=http://www.studiumgenerale.net/elokeszito/&sa=D&ust=1599664683698000&usg=AFQjCNERsqCicVK_-GW6cpfn69IXnMNwCw) oldalon olvashatsz.  
  
Mi a Beugró teszt?  
  
Az egyes csoportjainkba való jelentkezés feltétele, hogy október 3-án (szombaton) megírd az online Beugró tesztet. A kétórás felmérő során pontosabb képet kapunk jelenlegi tudásodról, ami megkönnyíti számunkra, hogy a fejlődésednek legmegfelelőbb csoportba tudjunk téged besorolni.  
  
Ne feledd a teszt megírása szükséges ahhoz, hogy járhass az oktatásunkra!  
  
Bármilyen kérdés, vagy probléma esetén nyugodtan keress minket bizalommal a Studium Generale hivatalos oldalán található elérhetőségek bármelyikén! ([www.studiumgenerale.net/kapcsolat/](https://www.google.com/url?q=http://www.studiumgenerale.net/kapcsolat/&sa=D&ust=1599664683698000&usg=AFQjCNGGhCNcyqZKOclV7-OWYRkDODv-zw))  
  
Üdvözlettel,  
A Studium Generale csapata